מערכת המאסטר שתתוקן באוניברסיטת קולומביה מורכבת מ-1,000 צילינדרים מתקדמים מסוג MT5® Top Security .
כמו כן, רכשה אוניברסיטת קולומביה ממולטילוק מערכת חכמה לניהול מפתחות מדגם TRAKA L180.
מערכת המאסטר שנרכשה מאופיינת ברמת בטחון גבוהה ביותר, כאשר הצילינדרים מסוג MT5® Top Security של מולטילוק כוללים שורה של הגנות עדכניות, פטנט חדש ו-3 מערכות נעילה המיועדות להקשות על שיטות הפריצה המתקדמות ביותר.
הצילינדרים עומדים בדרישות מכון התקנים הישראלי בסטנדרטים בינלאומיים מחמירים.
היקף העיסקה כ-600,000 ש''ח.
שמואל שטרנשוס מנכ''ל מולטילוק מציין, שזהו פרוייקט יוקרתי נוסף שהחב' זוכה בו לתכנון וביצוע בארה''ב, לצד פרוייקטים אחרים שהחב' זכתה בהם לאחרונה כגון: מערכת מאסטר וצילינדרים מסוג InterActive+® בבניין צ'רצ'יל במנהטן; מערכת נעילה מתקדמת מסוג CLIQ™ בבית המשפט בוושינגטון DC, מערכת נעילה אלקטרו-מכאנית אלחוטית מסוג SmartAir™ בבניין HUBB בניו-יורק, ורבים אחרים.
אוניברסיטת קולומביה היא אוניברסיטה פרטית בניו יורק, שנוסדה בשנת 1754 ונחשבת לאחת הטובות והבולטות בעולם. הקמפוס העיקרי משתרע על פני כ- 132,000 מ"ר. בין בוגריה נמנים שלושה נשיאי ארצות הברית, אחד מהם הוא ברק אובמה, שישה שופטי בית המשפט העליון, ו-37 זוכי פרס נובל.
חברת מולטילוק נוסדה בישראל בשנת 1973 והיא חלק מקבוצת ASSA ABLOY הקבוצה המובילה בעולם בייצור ואספקת פתרונות נעילה. מולטילוק נחשבת לאחת מהחברות המובילות בעולם בתחומי הפיתוח, הייצור והשיווק של מוצרי נעילה ופתרונות נעילה High Security , המיועדים לשימוש מוסדי, מסחרי, תעשייתי וביתי. במהלך שנות פעילותה, פיתחה מולטילוק מספר רב של מוצרים חדשניים ומקוריים המוגנים בפטנטים בינלאומיים, ביניהם: צילינדרים מכאניים, מנעולים ומנעולי תלי, מנעולים רבי בריחים, מערכות מאסטר, תוכנה ומערכות לקידוד מפתחות, צילינדרים אלקטרו־מכאניים ומערכות נעילה אלקטרו־מכאניות.
למולטילוק עשרות אלפי מנעולנים ומפיצים ברחבי העולם, 20,000 מרכזי שירות וכמאה מיליון לקוחות ב-100 מדינות ברחבי העולם.